**Heti gazdasági események (november 27. - december 3.)**

**Szlovén országos gazdasági és külgazdasági hírek**

* **Szlovénia azon 18 országok egyike Magyarország mellett, amely támogatta a vitatott glifozát növényvédőszer használatának 5 évre szóló meghosszabbítását az EU-ban**. A Mezőgazdasági Minisztérium a döntést a Környezetvédelmi és Egészségügyi Minisztérium véleménye alapján tette, miszerint a glifozátot egy három-ötéves átmeneti időszak után kellene betiltani.
* **Miro Cerar szlovén és Li Keqiang kínai miniszterelnökök november 28-án Budapesten, a 16+1 kezdeményezés keretében folytattak megbeszélést**, melynek témája a két ország gazdasági együttműködésének elmélyítése volt. **Cerar kiemelte, hogy a két ország a légi közlekedési infrastruktúra, az autóipar, a fejlett technológiai iparágak és a tudomány területén növelhetné együttműködését. A kínai turisták számának évről-évre történő emelkedése miatt, a turizmus és a mezőgazdaság területe szintén kiemelt jelentőségű.** A kínai miniszterelnök támogatta Szlovénia kezdeményezését, miszerint május 20-a legyen a méhek világnapja. A hatodik 16+1 csúcstalálkozón **Szlovénia aláírta a kínai Silk Road együttműködés kezdeményezést és a méztermékek kiviteléről szóló jegyzőkönyvet**. Ugyancsak **Budapesten a 16+1 KKE-Kína konferencia margóján került aláírásra az SHS Aviation**, a maribori repülőtér üzemeltetője, és **a kínai China State Construction Engineering Corporation vállalat közötti 660 M EUR értékű előszerződés a** maribori repülőtér felújításának kivitelezésére.
* **Az OECD 1,1 százalékponttal 4,9%-ra javította Szlovéniára vonatkozó gazdasági előrejelzését 2017-re.** A 2018 előrejelzés 1,2 százalékponttal 4,3%-ra nőt, míg 2019-re a GDP 3,4%-os növekedése várható. **Az Európai Újjáépítési és Fejlesztési Bank is 1,5 százalékponttal növelte várakozásait, így évi 4%-os növekedést prognosztizál erre az évre.** Az **IMF 3%-ról 4%-ra javította az idei szlovén GDP növekedését**, ám a következő évben a gazdaság növekedés lassulása mellett csupán 2,5%-ot vár. **Az IMAD** állami makróökonómiai előrejelző **a gazdaság 4,4%-os gyorsulására számít az idén**, jövőre pedig 3,4%-os növekedést jósol. Az **Európai Bizottság 4,7%-os GDP emelkedést vár 2017-ben**, valamint 4%-os növekedésre számít 2018-ban.
* **Az Európai Parlament pénzmosásról és adókerülésről szóló vizsgálóbizottsága (PANA), nyilvános meghallgatást tartott Szlovéniában, az NLB (Szlovénia legnagyobb kereskedelmi bankjában) folytatott állítólagos pénzmosással kapcsolatban**. A bizottság kérdés kapcsán alkotott véleménye szerint, az ügyben Szlovénián belül kell keresni a válaszokat.
* **Az Országgyűlés négy adótörvény megváltoztatását fogadta el,** többek között a kiküldött **munkavállalók adócsökkentésére**, valamit a **Karácsonyi bónusz és az ún. 13. havi fizetés adómentesítésére vonatkozót**. (Külön jelentés készül)
* **Meghatározó kompromisszumok születtek az NLB, Szlovénia legnagyobb kereskedelmi bankjának privatizációjában** jelentette be Mateja Vraničar Erman pénzügyiminiszter. **Egy ún. „Blind Trustee” független pénzügyi alaphoz kerül a vállalatirányítás**. A megbízottat az állam jelöli ki, de az Európai Bizottságnak jóvá kell hagynia a döntést, továbbá az Európai Központi Bankot is értesíteni kell. (Külön jelentés készül)
* **A Koper és Divača közti vasútvonal 109 M EUR támogatást kapott a CEF alaptól** jelentette be az Európai Bizottság. Az Európai Bizottság társfinanszírozóként támogatja a második vasúti vágány megépülését, mivel a vasútvonal a TEN-T vasúti maghálózat leggyengébb része, ezzel akadályozva a Koperi kikötőből történő áruszállítást. A szlovén közlekedési ágazat eddig 318,1 M EUR-t kapott a CEF alaptól 30 project kivitelezésére, amiknek összértéke 981,8 M EUR.

**Legfrissebb statisztikák**

* **Szlovén GDP évi 4,5%-kal emelkedett 2017 harmadik negyedévében** jelentette be a szlovén Statisztikai Hivatal (SURS).
* **Szlovénia a 15. helyre került a legegészségesebb Uniós gazdaságokat összesítő listán,** derül ki az Euro Plus Monitor legfrisseb kutatásából. Szlovénia gazdaságának alapvető mutatója 6,1-ről 6,3-ra javult, ami nagyobb az EU 5,8 átlagánál. Szlovénia így meghaladta Ausztriát (5,6), Belgiumot (5,4), Finnországot (5,1), Portugáliát (4,9) és Franciaországot (4,8). A listán első helyen Észtország (7,5), továbbá Csehország, Málta, Németország és Luxemburg állnak.
* 0,6 százalékponttal, **1,2%-ra nőt az éves infláció novemberben**, ami az üzemanyag, hústermékek valamint a dohányáruk drágulásának köszönhető.

**Vállalati hírek**

* A **Pipistrel** ultrakönnyű repülőgépgyártó vállalat **bővíti termelését**, köszönhetően a nemrég aláírt, indiai és norvég megrendeléseknek. A vállalat **új 4.500 m2-es létesítményt vásárolt Vipavában ami 70 új munkahelyet biztosít majd 3 éven belül.** **A bővítést nagy részben, az indiai Védelmi Minisztériummal kötött, 194 Virus SW 80 Garud kiképző repülőgép szállítására vonatkozó szerződés teszi lehetővé.** További információk szerint a vállalat gyárat nyit Kínában.
* **A Mercator megkezdte a tulajdonában lévő ingatlanok értékesítését**, melyre az első érdeklődők várhatóan külföldről érkeznek majd ez év vége, jövő év elején. A megfelelő ajánlat fejében az egész portfolió értékesítésre kerül, jelentette ki Tomislav Čizmić az igazgatóság elnöke, aki **350 M EUR bevételre számít** az ingatlan eladásokból.
* **A szlovén Kolektor vállalatcsoport megvásárolta a Microtel Group olasz vállalatot**. A Microtel Group nyomásérzékelő és kombinált nyomás-hőmérséklet érzékelők gyártására szakosodott. Az akvizíció kiegészíti a Kollektor csoport tevékenységi körét, ami így a **Kollektor vállalatcsoportot ezen alkatrészek és kapcsolódó rendszerek egyik legnagyobb globális gyártójává teszi jelentette be a vállalat.** Kollektor 1 Mrd EUR forgalmat tervez 2020-ra, melyhez a mostani felvásárlás is hozzásegíti.
* **Hidria vállalat 5 M EUR értékű új robotizált termelőegységet indított be a koperi Technológiai Parkban**. Az új üzemre, mely alumínium kormányrendszerek gyártását végzi, a német Volkswagen gyárral kötött 60 M EUR értékű szerződés aláírása után lett szükség. Az avatáson részt vett Miro Cerar miniszterelnök.
* **Az NLB csoport 184 M EUR nettó nyereséget jelentett az év első kilenc hónapjában,** ami lényegesen magasabb az előző év azonos időszakában elért 91,5 M EUR eredménynél. Nem hivatalos információk szerint **a csoport 2017-ben 200 M EUR nyereségre tehet szert, amivel megduplázná a 2016-os nyereségét.** A Balkánon levő leányvállalatok összesen 73,8 M EUR nyereséget termeltek, ami 52% több mint 2016 ugyanezen időszakában volt.